RĒZEKNES NOVADA DOME

REĢ.NR.90009112679

Atbrīvošanas aleja 95A, Rēzekne, LV – 4601, Tel. 646 22238; 646 22231, 646 25935,

e–pasts: info@rezeknesnovads.lv

Informācija internetā: [http://www.rezeknesnovads.lv](http://www.rezeknesnovads.lv/)

# LĒMUMS

Rēzeknē

2022.gada 21.jūlijā Nr. 818 (prot. Nr.19, 59.§)

# Par Rēzeknes novada attīstības programmas 2019.-2025.gadam Investīciju plāna aktualizēšanu un bijušā Viļānu novada attīstības programmas 2015.-2022.gadam Investīciju plāna aktualizēšanu

Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 74.punkts nosaka, ka *Ilgtspējīgas attīstības stratēģija vai attīstības programma zaudē spēku, ja ir apstiprināta jauna pašvaldības ilgtspējīgas attīstības stratēģija vai attīstības programma. Ja beidzies ilgtspējīgas attīstības stratēģijas vai attīstības programmas darbības termiņš, tā ir spēkā līdz jaunas ilgtspējīgas attīstības stratēģijas vai attīstības programmas apstiprināšanai.* Rēzeknes novadā nav apstiprināta jauna kopīga attīstības programma, līdz ar to ir spēkā Rēzeknes novada attīstības programma 2019.-2025.gadam un bijušā Viļānu novada attīstības programma 2015.-2022.gadam.

Ņemot vērā iepriekš minēto un pamatojoties uz likuma “Par pašvaldībām” 41.panta pirmās daļas 4.punktu, Teritorijas attīstības plānošanas likuma 22.panta otro daļu, Ministru kabineta 2022. gada 22. februāra noteikumu Nr. 143 "Noteikumi par kritērijiem un kārtību, kādā 2022. gadā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai" 3.1.punktu, ņemot vērā Tautsaimniecības attīstības jautājumu pastāvīgās komitejas 2022.gada 14.jūlija priekšlikumu, Rēzeknes novada dome **nolemj:**

1. Apstiprināt aktualizēto bijušā Viļānu novada attīstības programmas 2015.-2022.gadam Investīciju plānu un Rēzeknes novada attīstības programmas 2019.-2025.gadam Investīciju plānu (pielikumā).
2. Piecu darba dienu laikā pēc lēmuma pieņemšanas informēt sabiedrību, ievietojot aktualizētos Rēzeknes novada attīstības programmas 2019.-2025.gadam un bijušā Viļānu novada attīstības programmas 2015.-2022.gadam Investīciju plānus, un lēmumu par to apstiprināšanu Teritorijas attīstības plānošanas informācijas sistēmā (TAPIS) un pašvaldības mājas lapā [www.rezeknesnovads.lv.](http://www.rezeknesnovads.lv/)
3. Rēzeknes novada pašvaldības Attīstības plānošanas nodaļas vadītājs ir atbildīgs par lēmuma izpildi.

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvā procesa likumā noteiktajā kārtībā.

Domes priekšsēdētāja vietniece Ērika Teirumnieka

Digitally signed by ĒRIKA TEIRUMNIEKA Date: 2022.07.22 14:40:03 EEST